Várdomb  község Képviselő-testülete

Szám:141-19/2012.

J e g y z ő k ö n y v

Készült: Várdomb községi Önkormányzat Képviselő-testületének 2012. október 3-án Pörbölyön a Művelődési házban megtartott együttes képviselő-testületi ülést követően megtartott rendkívüli Képviselő-testületi ülésen
Az ülés kezdete: 19. óra 

Jelen vannak: Simon Csaba polgármester

Boros Tiborné, Csillag József, Kovács Ferenc és Vári József képviselő-testületi tagok.
Tanácskozási joggal megjelent: Nagyné Pohlon Mónika  körjegyző,
Körjegyzőség dolgozói: Iván Attiláné, Reinhardtné Solti Gyöngyi, Berg István. 

Simon Csaba polgármester üdvözli a megjelenteket, megállapítja, hogy a 5 fő képviselő-testületi tagból 5 fő jelen van, az ülés határozatképes, így az ülést megnyitja. Javaslatot tesz a napirend tárgyalására az alábbiak szerint, melyet a képviselők jóváhagyólag elfogadtak.
N a p i r e n d :

1./  Dél-Tolna Aqua Ivóvízminőség Javító beruházás hitelfelvételének és föld értékesítésének megtárgyalása. 
       Előadó: Simon Csaba polgármester
2./  Bátaszék Város Önkormányzatával között társulások továbbműködéséről 

       Előadó: Simon Csaba  polgármester
3./  Bursa Hungarica ösztöndíj pályázat megtárgyalása

4./ Bejelentések, kérdések.

   1./  Dél-Tolna Aqua Ivóvízminőség Javító beruházás hitelfelvételének és föld
         értékesítésének megtárgyalása. 

         Előadó: Simon Csaba polgármester
Simon Csaba polgármester tájékoztatja a képviselőket, hogy a Dél-Tolna Aqua Ivóvízminőség Javító beruházással kapcsolatos tájékoztatót a képviselők kézhez kapták. 
A témával kapcsolatosan kérdés, hozzászólás nem hangzott el. 

Simon Csaba polgármester javaslatára a képviselők 5 igen szavazattal, ellenszavazat nélkül az alábbi határozatot hozták: 

58/2012.(X.03.) számú határozat

Várdomb Község Önkormányzatának Képviselő-testülete az államháztartásról szóló 2011. évi CXCV. törvény 96 §. alapján biztosított jogkörében eljárva az alábbi döntést hozza:
1. Várdomb Község Önkormányzata készfizető-kezességet vállal a KEOP-1.3.0/2F/09-2010-0025 azonosító számú „Dél-Tolna Aqua Projekt, kétcentrumú víztermelő és tisztító berendezésre épülő kistérségi rendszer” elnevezésű projekt finanszírozása érdekében  a Dél-Tolna AQUA Ivóvízminőség Javító Önkormányzati Társulás által - az általános forgalmi adó kifizetésének előfinanszírozására – 12 hónapra felvételre kerülő 7.500.000,- Ft rulirozó forint hitelnek az önkormányzatra eső  468.750.- forint tőkének és 51.563.- forint járulékainak megfizetésére (az 1. mellékletben megadott kezességvállalási összeg és járulékai alapján)
2. A képviselő-testület felhatalmazza a polgármestert az OTP Bank Nyrt-vel kötendő kezességvállalási szerződés aláírására. 
Felelős: Simon Csaba polgármester

Határidő: 2012. október 15
Határozatról értesítést kap: Dél-Tolna AQUA Ivóvízminőség Javító

                                            Önkormányzati Társulás 

                                            OTP Bank Nyrt

                                            Irattár
Simon Csaba polgármester tájékoztatja a képviselőket, hogy az 1318/1 hrsz-ú várdombi ingatlan megvásárolta az önkormányzat azt víztározó építésére, melyet most a AQUA Társulás megvásárol, az általunk megvásárolt vételárért 500m2 gyümölcsöst 219.000,- forintért. 
A témával kapcsolatosan kérdés, hozzászólás nem hangzott el. 

Simon Csaba polgármester javaslatára a képviselők 5 igen szavazattal, ellenszavazat nélkül az alábbi határozatot hozták: 

59/2012.(X.03.) számú határozat

Várdomb Község Önkormányzatának képviselő-testülete a Dél-Tolna Aqua Projekt, két-centrumú víztermelő és tisztító berendezésre épülő kistérségi rendszer” című pályázat megvalósításához eladja a Várdomb Község Önkormányzat tulajdonában lévő várdombi zártkert 1318/1 helyrajzi számú gyümölcsös művelési ágú 500 m2 nagyságú földterületet 219.000.- Ft azaz kettőszáztizenkilenc-ezer forint vételárért a Dél-Tolna Aqua Ivóvízminőség Javító Önkormányzati Társulásnak.

A képviselő-testület felhatalmazza a polgármestert az adásvételi szerződés aláírására.

Határidő: Azonnal

Felelős: Simon Csaba polgármester

A határozatról értesül: 

Dél-Tolna Aqua Ivóvízminőség Javító Önkormányzati Társulás

(7144 Decs, Fő u. 23.)

2./  Bátaszék Város Önkormányzatával között társulások továbbműködéséről 

       Előadó: Simon Csaba  polgármester

Bátaszék város polgármestere megkereste a közös társulások működésével kapcsolatban a társulásban résztvevő településeket, a megkeresést a képviselők kézhez kapták. 

Nagyné Pohlon Mónika körjegyző tájékoztatja a képviselőket, hogy a Magyarország helyi önkormányzatairól szóló 2011. évi CLXXXIX 146. § (1) bekezdése  kimondja, hogy „ Az e törvény hatálybalépése előtt kötött önkormányzati társulási megállapodásokat a képviselő-testületek felülvizsgálják és a törvény rendelkezéseinek megfelelően módosítják e törvény hatálybalépését követő hat hónapon belül.”  A 146.§. hatálybalépésének ideje 2013. január 1 napja ami azt jelenti hogy 2013. június 30-ig kell felülvizsgálni a társulásokat. 

A Bátaszékkel kötött társulások tekintetében a társulási megállapodás 7.2. pontja szerint a társulási megállapodást felmondani a naptári év utolsó napjával lehet, a felmondásról szóló döntést a képviselő-testület legalább három hónappal korábban köteles meghozni.

Felmondásról szóló határozat nem érkezett, csak ez a levél melyet megkaptak a képviselők. 

A képviselő-testületnek arról kell dönteni, a központi háziorvosi ügyelet a  és a családsegítő és gyermekjóléti feladatok ellátása tekintetében.

Simon Csaba polgármester: Későbbiekben, visszatérünk a társulások kérdésre, ha már kialakult a közös önkormányzati hivatal. 

Csillag József képviselő: Ha nem szükséges megszüntetni a jelenlegi társulásokat, elegendő azok felülvizsgálata, akkor inkább várjunk.
Simon Csaba polgármester javaslatára a képviselők 5 igen szavazattal ellenszavazat nélkül az alábbi határozatot hozták: 

  60/2012.(X.03.) számú határozat
Várdomb Község Önkormányzat Képviselő-testülete úgy    határozott, hogy a bátaszéki gesztorsággal működő társulásokból nem kíván kilépni, nem kívánja megszüntetni a társulásban való részvételét. 

Várdomb Község Önkormányzata az alábbi társulásokban társult településként vesz részt:
· központi háziorvosi ügyeleti szolgálat fenntartása;

· családsegítő és gyermekjóléti feladatok ellátása.
Felelős: Simon Csaba polgármester

Határidő: 2012. október 31.
3./  Bursa Hungarica ösztöndíj pályázat megtárgyalása

Simon Csaba polgármester tájékoztatja a képviselőket, hogy nagyon rövid határidővel írták ki a Bursa Hungarica ösztöndíj pályázatok leadásához szükséges nyilatkozatok leadási határidejét. Az előző évekhez hasonlóan az Együtt Várdombért Egyesület az idei évben is 100.000,- forinttal támogatja a fiatalok tanulását. Javaslom, hogy az önkormányzat az előző évekhez hasonlóan a továbbiakban is támogassa a Bursa Hungarica pályázatot 200.000 forint összegben. 
Kérdés, hozzászólás nem hangzott el. 

Simon Csaba polgármester javaslatát, miszerint Várdomb Önkormányzata a továbbiakban is 200 000 forintos összeggel támogassa a felsőoktatásban tanuló várdombi diákokat a képviselők szavazata alapján 2 igen, 2 nem, 1 tartózkodással nem fogadták el, ezért a képviselő testület az alábbi határozatot hozta: 
  61/2012.(X.03.) számú határozat
Várdomb Község Önkormányzat Képviselő-testülete úgy határozott, hogy nem csatlakozik a 2013. évi Bursa Hungarica felsőoktatási önkormányzati ösztöndíj pályázathoz.

4./  Bejelentések, kérdések.

Bejelentés nem hangzott el, a polgármester a testületi ülést 19 óra 25 perckor bezárta.
Kmf.

Simon Csaba






Nagyné Pohlon Mónika

polgármester



    

                      körjegyző

